Farihy Tanganyika
I Tanganyika na Farihy Tanganiyka dia farihy ao Afrika Afovoany, isan' ireo Farihy Lehibe aty Afrika, ao amin' ny Lohasahan' ny Hantsana Lehibe (na Rift Valley), mizara amin' i Borondy any avaratra, i Tanzania any atsinanana, i Zambia any atsimo ary amin’ ny Repoblika Demôkratikan' i Kôngô any andrefana.

Ny farihy Tanganyika manana halava 680 km sy sakany 72 km (ny be indrindra). Mirefy 32 900 km² eo ho eo ny velarany, noho izany dia izy no farihy fahafito lehibe indrindra eran-tany ary faharoa aty Afrika, aorian’ ny Farihy Victoria. Ny halaliny dia mahatratra 1 436 m ka mahatonga azy ho farihy faharoa lalina indrindra eran-tany, aorian’ ny Farihy Baïkal. Ny renirano Lukuga, izay mikoriana mankany amin’ ny ony Congo, no hany korian-drano mivoaka avy ao aminy.

Ity farihy ity dia fantatra amin' ny fisian’ ny karazan-trondro maro ao aminy; misy voay sy lalomena koa ny eny amorony; lonaka ny tany manodidina azy.

Jereo koa 
Farihy anisan' ny Farihy Lehibe aty Afrika:

 Farihy Victoria
 Farihy Tanganyika
 Farihy Malawi
 Farihy Turkana
 Farihy Rukwa
 Farihy Albert
 Farihy Moero
 Farihy Kivu
 Farihy Édouard
 Farihy Kyoga

Farihy ao amin'ny Repoblika Demôkratikan'i Kongo
Farihy ao Malawi
Farihy ao Borondia
Farihy ao Tanzania